Komission tiedonanto - Euroopan Kehitysrahasto (EKR) - Arvio varainhoitovuoden 2002 menojen kattamiseen tarvittavista rahoitusosuuksista sekä ennusteet vuosien 2003, 2004, 2005 ja 2006 maksupäätöksistä ja maksuista /* KOM/2001/0780 lopull. */





KOMISSION TIEDONANTO - EUROOPAN KEHITYSRAHASTO (EKR) - Arvio varainhoitovuoden 2002 menojen kattamiseen tarvittavista rahoitusosuuksista sekä ennusteet vuosien 2003, 2004, 2005 ja 2006 maksupäätöksistä ja maksuista ILMOITUS Seitsemännen ja kahdeksannen EKR:n rahoitusta ja hoitoa koskevien sisäisten sopimusten 6 artikloissa säädetään muun muassa, että komissio: - ilmoittaa neuvostolle seuraavalle varainhoitovuodelle (2002) ennakoiduista maksuista sekä rahoitusosuuksia koskevien pyyntöjen erääntymisaikataulut ottaen huomioon EIP:n arviot sen hoitamista rahoitustoimenpiteistä; - liittää vuosittain esittämäänsä arvioon rahoitusosuuksista arvionsa menoista jokaiselta neljältä vuodelta, jotka seuraavat rahoitusosuuksia koskevia pyyntöjä (2003-2006). 1. Johdanto Seitsemättä ja kahdeksatta EKR:ää koskevien sisäisten sopimusten säännösten mukaisesti komissio antaa neuvostolle joka vuosi tällaisen tiedonannon, jonka tarkoitus on esitellä EKR:n tilannetta kuluvan vuoden (2001) osalta ja arvioida seuraavan vuoden (2002) menoja. Tämä arvio helpottaa jäsenvaltioilta vuotta 2002 varten pyydettävien EKR:n rahoitusosuuksien määrän arvioimista. Asiakirjassa esitetään myös menoja koskevia ennusteita neljälle seuraavalle vuodelle (2003-2006). 2. EKR:n tilanne varainhoitovuonna 2001 (päätökset ja maksut) 2.1. Päätökset Muiden kuin Stabexia koskevien päätösten määrä oli 30. syyskuuta 2001 613 miljoonaa euroa. Viime kesäkuisen EKR:n rahoitustietoja koskevan asiakirjan arviossa ennakoitiin koko vuoden summaksi 2 000 miljoonaa euroa. Lokakuussa 2001 tarkistettujen ennusteiden perusteella, joihin sisältyi optimistinen ja pessimistinen vaihtoehto, voidaan kohtuudella odottaa, että päätösten määrä olisi 31. joulukuuta 2001 1 600 miljoonaa euroa eli 400 miljoonaa euroa vähemmän kuin alun perin arvioitiin (ennusteiden toteutuma 80 prosenttia). Tämä ero johtuu useista syistä: - kahdeksannen EKR:n varat loppuvat suurimmalta osalta parhaiten menestyneistä maista ja mailla, joilla on vielä varoja, on usein vaikeuksia hankkeiden suunnittelussa; - yhdeksännen EKR:n ohjelmasuunnittelu, johon komission lähetystöt pitkälti osallistuvat, on kestänyt aiottua pitempään; - toisin kuin aikaisempina vuosina tässä asiakirjassa esitetyissä toteutumaa 30. syyskuuta 2001 koskevissa tiedoissa (päätöksistä ja maksuista) on otettu huomioon ainoastaan lopulliset päätökset (ja maksut) ja jätetty ulkopuolelle vireillä olevat päätökset (ja maksut); vireillä olevien päätösten määrä oli 30. syyskuuta 563 miljoonaa euroa; - päätökset jakautuvat tavallisestikin epätasaisesti vuoden aikana: päätöksiä tehdään aina huomattavasti enemmän vuoden viimeisinä kuukausina; - kokemus on osoittanut, että päätösten määrä laskee huomattavasti EKR:n ohjelmasuunnitteluvaiheessa, joka on nyt meneillään yhdeksännen EKR:n osalta; - Komission osastot on uudelleen järjestelty uudistuksen alkuvaiheessa (EuropeAid-yhteistyötoimiston luominen). Nettovähennys aikaisempiin vuosiin verrattuna vastaa aikaisempien eri EKR:ien käyttösykliä, kuten liitteestä 1 käy ilmi. Tilanne muuttuu päinvastaiseksi, kun yhdeksäs EKR tulee voimaan. 2.2. Maksut Vuoden 2001 maksuista muiden kuin Stabexia koskevien EKR:n juoksevien menojen tilanne oli 30. syyskuuta 2001 kesäkuussa 2001 EKR:n rahoitustietoja koskevassa asiakirjassa ilmoitetun ennusteen mukainen (noin 891 miljoonaa euroa). Kyseiseen päivään mennessä toteutuneiden maksujen perusteella näyttääkin siltä, että varainhoitovuoden 2001 juoksevien menojen määrä nousisi noin 1 636 miljoonaan euroon, mikä on lähellä kesäkuussa tarkistetuissa arvioissa asetettua 1 683 miljoonan euron maksujen tavoitetta, joten viivettä on noin kolme prosenttia. Välinekohtaisesta analyysistä käy kuitenkin ilmi, että ohjelmoitavan ja ohjelmoimattoman avun välillä on eroja. Vaikka ohjelmoitava apu on huomattavasti jäljessä ennusteesta, viivettä korvaa ohjelmoimattoman avun kaikkien välineiden ennakoitua parempi tulos, sillä niistä on tarkoitus maksaa ulos huomattavia määriä ennen vuoden loppua. 2.3. STABEX Tarkistetun neljännen Lomén yleissopimuksen voimassaolon päätyttyä Stabex-välineen toiminta on lakannut. Kyseisen välineen käyttöä koskevia päätöksiä ei ole voitu tehdä enää 1. tammikuuta 2001 lähtien, joten vuotta 2001 koskevia päätöksiä ei ole yhtään. Kyseisestä välineestä on kuitenkin vieläkin suoritettu maksuja, joita koskevat päätökset on tehty aikaisemmin. Näiden maksujen määrä oli 278 miljoonaa euroa 30. syyskuuta 2001 eli toteutumaprosentti oli 88 prosenttia ennusteesta (joka oli 317 miljoonaa euroa). Koska tilanne on tässä vaiheessa vuotta tämä ja vuoden lopuksi on ennakoitu suuria maksuja, ennuste vuoden 2001 joulukuun viimeiselle päivälle on nostettu 352 miljoonaan euroon. Tämä Stabex-välineen tuloksen korjaaminen ylöspäin vahvistaa odotuksia kaikkien ohjelmoimattoman avun välineiden hyvästä tuloksesta (ks. 2.2 kohta). Arvioita varainhoitovuodelle 2001 >TAULUKON PAIKKA> 3. Ennakkoarvio kassavaroista 31. joulukuuta 2001 3.1. Ennakkoarvio kassavaroista 31.12.2001: juoksevat menot (EKR:n juoksevien menojen tili) Juoksevien toimien kassavarat lienevät 31. joulukuuta 2001 260,44 miljoonaa euroa. Käytettävissä olevien pankkisaldojen pienenemiskehityksen arvioimiseksi tätä arvioitua saldoa olisi verrattava edellisten vuodenvaihteiden saldoihin: - 473,00 miljoonaa euroa vuoden 1995 lopussa,297,81 miljoonaa euroa vuoden 1996 lopussa,330,55 miljoonaa euroa vuoden 1997 lopussa,306,57 miljoonaa euroa vuoden 1998 lopussa,140,84 miljoonaa euroa vuoden 1999 lopussa,783,51 miljoonaa euroa vuoden 2000 lopussa. Kassavarojen poikkeuksellinen suuruus vuoden 2000 lopussa johtuu seuraavista syistä: - koko varainhoitovuoden 2000 juoksevien menojen määrä oli ennakoitua vähäisempi; - 130 miljoonan euron suuruiset rakennesopeutusmaksut, jotka oli määrä maksaa juuri ennen varainhoitovuoden 2000 päättämistä, voitiin maksaa vasta tammikuun 2001 alussa, jolloin ne kirjautuivat varainhoitovuoden 2001 maksuiksi; - vuoden 2000 aikana Stabex-tililtä tehtiin 350 miljoonan euron siirto EKR:n juoksevien menojen tilille HIPC-aloitteen rahoittamiseksi. Siirto tehtiin elokuussa 2000, jolloin EKR:n juoksevien menojen kassavarat olivat hyvin vähäiset, jotta voitiin välttää HIPC-aloitteen rahoituksen vaikutukset rahoitusosuuksia koskeviin pyyntöihin, ja toimet oli tarkoitus oikaista myöhemmin. Oikaisu on jo tehty: vuoden 2001 kahden ensimmäisen neljänneksen ajalle suunnitellut 221 miljoonan euron suuruiset siirrot Stabexista EKR:n tilille jätettiin tekemättä, ja kyseiset kaksi summaa on merkitty jäljempänä olevaan taulukkoon ainoastaan pro memoria eikä niitä ole otettu huomioon yhteismäärissä. Kyseiset 350 miljoonaa euroa täydentävät vuoden 2000 viimeisen rahoitusosuuspyynnön yhteydessä tehtyä 220 miljoonan euron siirtoa Stabex-tililtä juoksevien menojen tilille. Kun kassavarojen epänormaali määrä vuoden 2000 lopussa jätetään huomioimatta, vuoden 2001 lopussa ennakoitava määrä on komission yksiköiden noudattaman laskusuuntauksen mukainen. Arvio kassavaroista 31.12.2001: juoksevat menot >TAULUKON PAIKKA> 3.2. Ennakkoarvio kassavaroista: Stabex-menot Stabexin kassavarojen saldo ei noudata samaa logiikkaa, koska Stabexia rahoitetaan toisenlaisin yksityiskohtaisin säännöin (määrät ja eräpäivät on vahvistettu neljänteen AKT-EY-yleissopimukseen sovellettavassa varainhoitoasetuksessa). Tässä suhteessa on painotettava, että kahdeksannen EKR:n tultua voimaan järjestelmän viiden soveltamisvuoden (1995-1999) rahoitus pyydettiin varainhoitoasetuksessa määriteltyjen yksityiskohtaisten sääntöjen mukaisesti, ja viimeinen rahoituspyyntö tehtiin vuoden 2000 aikana. Tarkistetun neljännen Lomén yleissopimuksen voimassaolon päätyttyä Stabex-välineen olemassaolo on lakannut, sillä sitä ei ole enää entisessä muodossaan olemassa uudessa kumppanuussopimuksessa. Sen vuoksi AKT- ja EY-osapuolet tekivät vuoden 2000 syyskuun lopussa yhteisen päätöksen varauksen perustamisesta Stabex- ja Sysmin-välineitä koskevien päätösten rahoittamiseksi 2. elokuuta ja 31. joulukuuta 2000 välisenä aikana. Päätöksessä otetaan huomioon myös 1 105 672 002 euron suuruisen jäännöksen siirto Stabexin tililtä EKR:n juoksevien menojen tilille. Siirto tapahtuu vaiheittain 31. joulukuuta 2001 mennessä. Tähän liittyy myös tietyille jäsenvaltioille kertyneiden saatavien toteutuminen ennen kyseistä aikarajaa. Näin ollen vuoden 2000 kuluessa on Stabex-tililtä siirretty 570 miljoonaa euroa EKR:n juoksevien menojen tilille, ja siirtoja on jatkettu vuonna 2001, jonka aikana siirretään yhteensä 333 miljoonaa euroa. Jäljempänä olevan taulukon mukaisesti kaikki nämä kyseisen välineen siirrot ja menot johtanevat siihen, että Stabex-tilin kassavarat ovat 619 miljoonaa euroa vuoden 2001 joulukuun lopussa. Tämä määrä siirretään EKR:n juoksevien menojen tilille varainhoitovuoden 2001 päättyessä vähennettynä 250 miljoonalla eurolla, jotka pannaan varaukseen sellaisille maille suoritettavia maksuja varten, joiden kanssa yhteistyö on keskeytetty (Sudan ja Togo), eli siirron määrä on 369 miljoonaa euroa. >TAULUKON PAIKKA> 4. Arviot vuodelle 2002 (päätökset ja maksut) Koska kuudetta EKR:ää ei ole vielä päätetty, sitä koskevat määrät on esitetty erikseen. Seitsemännen EKR:n päätöksiin liittyvät ennusteet koskevat ainoastaan 70 miljoonan euron suuruista ohjelmoitavaa apua (maa- ja alueohjelmat), koska muiden välineiden varat ovat loppuneet. Seitsemännen EKR:n maksujen määrä on 350 miljoonaa euroa, ja ne ovat vuosi vuodelta pienentyneet niin, että niiden osuus on enää 15 prosenttia kaikista vuodelle 2002 ennakoiduista maksuista (2 345 miljoonaa euroa). Ne ovat kaikki maa- ja alueohjelmien mukaisia menoja. Kahdeksannen EKR:n päätösten määrä kohonnee 2 030 miljoonaan euroon vuonna 2002. Tähän lukuun sisältyvät päätökset kahdeksannen EKR:n yleisen varauksen yhdeksänteen EKR:ään siirrettävistä varoista (1185 miljoonaa euroa, josta 415 miljoonaa euroa makrotaloudelliseen tukeen). Maksujen määrä kohonnee 1 965 miljoonaan euroon, josta 600 miljoonaa euroa ohjelmoitavaan apuun ja 400 miljoonaa euroa maksuja kahdeksannen EKR:n yleisen varauksen yhdeksänteen EKR:ään siirrettävistä varoista (joista 300 miljoonaa euroa makrotaloudelliseen tukeen). Stabex-välineen olemassaolo on sen sijaan lakannut. Siitä ei siis enää tehdä päätöksiä eikä maksuja. Varaukseen pantua 250 miljoonan euron määrää (ks. 3.2 kohta) ei todennäköisesti käytetä vuoden 2002 aikana. Kaikkien EKR:ien perusteella tehtävien päätösten kokonaismäärä nousee 2 100 miljoonaan euroon. Maksujen seuraavan vuoden taso sijoittunee lähelle 2 345 miljoonaa euroa. >TAULUKON PAIKKA> Maksusuoritusten kehitys vuodesta 1991 näyttää siis seuraavalta. Tästä taulukosta ilmenee myös selvästi vuonna 1998 alkanut kahdeksannen EKR:n voimaantulosta seurannut maksujen elpyminen, joka jatkunee vuonna 2002. >TAULUKON PAIKKA> 5. Rahoitusosuuksia koskevat pyynnöt 2002 (pyöristetyt määrät) Jotta varainhoitovuoden 2002 juoksevat menot voidaan kattaa ja jotta kassavarat voidaan pitää kohtuullisina, rahoitusosuuksia koskevien pyyntöjen määräksi tullee 2 000 miljoonaa euroa (7. ja 8. EKR:n jakaumat). Tähän määrään on lisättävä 369 miljoonaa euroa Stabexin jäännösvarojen siirrosta varainhoitovuoden 2001 lopussa (ks. 3.2 kohta). Kassavarojen menoarviota koskevan kertomuksen perusteella ja ottaen huomioon jäsenvaltioiden toiveen rajoittaa käytettävissä olevaa ja välttämätöntä rahoitusta komissio ehdottaa juokseviin menoihin seuraavia neljää peräkkäistä erää: - 500 miljoonaa euroa 20. tammikuuta 2002 (kaikki 7. EKR:ään); - 500 miljoonaa euroa 1. huhtikuuta 2002 (kaikki 7. EKR:ään); - 500 miljoonaa euroa 1. heinäkuuta 2002 (281 miljoonaa euroa 7. EKR:ään ja 219 miljoonaa euroa 8. EKR:ään); - 500 miljoonaa euroa 1. marraskuuta 2002 (kaikki 8. EKR:ään). Syyskuun 30. päivä 2001 jäsenvaltioilta oli vielä pyydettävä 1 281 miljoonaa euroa 7. EKR:n määrärahoihin. Koska viimeinen vuotta 2001 koskeva rahoituspyyntö, joka ajoittuu 1. päivään marraskuuta 2001, on laskettu nollaan, koko määrä pyydetään kolmea ensimmäistä vuoden 2002 erää varten, ja kahdeksannen EKR:n määrärahoja aletaan keräämään vuoden 2002 kolmannesta rahoituspyynnöstä. Kuten tavallista, näitä eriä voidaan tarkistaa ylös- tai alaspäin jokaisen neljännesvuosittaisen pyynnön yhteydessä todellisten tarpeiden huomioimiseksi. Pitkäjänteisempi varainhoidon täytäntöönpano edellyttäisi komissiolta sisäisen sopimuksen 6 artiklan soveltamista rahoitusvarojen mukauttamiseksi tarpeisiin. Arvio kassavaroista 31. joulukuuta 2002 Juoksevat menot >TAULUKON PAIKKA> Juoksevien menojen rahoitusosuuksia koskevien pyyntöjen taulukko (7. ja 8. EKR:n jakaumat) on esitetty 7 kohdassa. 6. Arviot EKR:n menoista vuosina 2003-2006 Arviot EKR:n menoista varainhoitovuosina 2003-2006 ovat vain aiempien vuosien määrien perusteella tehty summittainen arvio menojen määrästä. Arviot EKR:n päätöksistä ja maksuista Vuodet 2003-2006 >TAULUKON PAIKKA> >TAULUKON PAIKKA> Liite 1 >VIITTAUS KAAVIOON> >VIITTAUS KAAVIOON>